Diari Oficial de la Generalitat Valenciana


Sumari del DOGV 4996, del 29-04-2005 (2005/4463)

RESOLUCIÓ de 15 d'abril de 2005, de la consellera de Cooperació i Participació, per la qual es convoca una beca per a la realització d'estudis de postgrau en el Col·legi d'Europa de Natolín (Varsòvia) durant l'any acadèmic 2005-2006.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4463


Data del document
:   15-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * assignació per estudis
    * Polònia
    * suport econòmic

RESOLUCIÓ de 15 d'abril de 2005, de la consellera de Cooperació i Participació, per la qual es convoca una beca per a la realització d'estudis de postgrau en el Col·legi d'Europa de Natolín (Varsòvia) durant l'any acadèmic 2005-2006. [2005/M4463]
  
La Generalitat Valenciana, en el marc de la política dirigida a afavorir la formació i el desenvolupament en temes europeus que permeta una ampliació dels coneixements de la construcció europea i de la presència de la Comunitat Valenciana en la Unió Europea, convoca la concessió d'una beca per a realitzar estudis de postgrau en el Col·legi d'Europa de Natolín (Varsòvia) durant l'any acadèmic 2005-2006.
  
L'anterior actuació es troba arreplega en els objectius i activitats del programa 112.40, Beques per a la Realització d'Estudis de Postgrau en el Col·legi d'Europa, i hi ha prou consignació pressupostària en la Llei de Pressupostos de la Generalitat Valenciana per a l'exercici 2005.
  
En virtut d'allò que s'ha establit en :
  
Primer. L'article 35 de la Llei 5/1983, de 30 de desembre, de Govern Valencià, en relació amb l'apartat tercer de la Resolució, de 2 de novembre de 2004, del president de la Generalitat per la qual delega determinades atribucions en distints òrgans de la Presidència de la Generalitat.
  
Segon. El Decret 180/2004, d'1 d'octubre de 2004, del Consell de la Generalitat Valenciana, pel qual s'aprova el Reglament Orgànic i Funcional de la Presidència de la Generalitat Valenciana.
  
Tercer. El Decret 108/1992, de 6 de juliol, del Govern Valencià, que regula la concessió de beques.
  
Quart. La Llei 38/2003, General de Subvencions i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Convocar concurs públic per a la concessió d'una beca per a realitzar estudis de postgrau en el Col·legi d'Europa, a Natolín (Varsòvia) durant l'any acadèmic 2005-2006.
  
Segon
  
Aprovar les bases per les quals es regix esta convocatòria, incloses com annex I de la present resolució.
  
Tercer
  
L'import de les beques serà finançat a càrrec de la línia T4046000 del programa 112.40, del pressupost de la Generalitat Valenciana per a l'any 2005, per una quantia de setze mil mil euros (16.000,00 €).
  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 15 d'abril de 2005.- La consellera de Cooperació i Participació: Gema Amor Pérez.
  
 ANNEX I
  
Bases de la convocatòria per a la concessió d'una beca per a la realització d'estudis de postgrau en el Col·legi d'Europa de Natolín (Varsòvia) durant el curs acadèmic 2005-2006.
  
Primera. Objecte
  
La present beca té com a objecte la realització d'estudis de postgrau, en el marc del Programa d'Estudis Europeus Interdisciplinaris, en el Col·legi d'Europa de Natolín (Varsòvia, Polònia) durant el curs acadèmic 2005-2006.
  
Segona. Dotació i forma de pagament de la beca
  
Esta beca se substanciarà per mitjà de l'exempció al becari del pagament de l'import corresponent a les depeses de matrícula, allotjament i manutenció, compensant el Col·legi d'Europa d'estes despeses, per un total de 16.000 euros, una vegada que s'acredite la matriculació del becari en tal col·legi.
  
Tercera. Requisits dels candidats
  
- Titulació universitària superior. Excepcionalment seran admesos aquells estudiants que es troben en l'últim curs de carrera, si bé hauran d'haver aprovat este i trobar-se en possessió del títol universitari o en condicions d'obtindre'l abans d'incorporar-se als estudis de postgrau (15 de setembre de 2005).
  
- Residents a la Comunitat Valenciana, o haver realitzat els seus estudis en un centre universitari de la Comunitat Valenciana.
  
- Excel·lent expedient acadèmic.
  
- Coneixements profunds d'anglés i francés, justificats segons el que establix la base quarta.
  
- Edat màxima 30 anys en el moment de la sol·licitud.
  
- Els beneficiaris no hauran d'incórrer en cap de les circumstàncies arreplegades en l'article 13.2 de la Llei 38/2003, General de Subvencions.
  
Quarta. Formalització de les sol·licituds
  
La instància de presentació de candidatures estarà a disposició de les persones interessades en els registres següents:
  
- Registre General de la Presidència de la Generalitat Valenciana. Palau de Fuentehermosa. C/ Cavallers, 9 (cantó c/ Juristes, 46773 València).
  
- Registre de la Delegació Territorial del Govern Valencià a Alacant (av. Doctor Gadea, 10, 03757 Alacant).
  
- Registre de la Delegació Territorial del Govern Valencià a Castelló (c/ Major, 78, 12823 Castelló de la Plana).
  
La instància de presentació de candidatures estarà així mateix disponible en la pàgina web de la Direcció General de Cooperació al Desenvolupament i Relacions Externes, en l'adreça següent: http://www.pre.gva.es/relext
  
Els candidats hauran de presentar la instància de presentació de candidatura en el Registre General de la Presidència de la Generalitat Valenciana o per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplit i acompanyat de la documentació següent:
  
A) Una fotocòpia compulsada del DNI.
  
B) Un certificat de residència, expedit per l'ajuntament de la localitat on estiga domiciliat,
  
C) Declaració responsable d'estar al corrent de les seues obligacions fiscals i de seguretat social, així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda, realitzada per mitjà de declaració responsable o qualsevol dels mitjans establits en l'article 13.7 de la dita llei.
  
D) Acreditació de no incórrer en cap de les circumstàncies arreplegues en l'article 13.2 de la Llei 38/2003, General de Subvencions.
  
E) Altres documents que acrediten la possessió de mèrits al·legats
  
F) Dossier de candidatura:
  
1. Imprés oficial de sol·licitud del Col·legi d'Europa, disponible en la següent adreça http://www.coleurop.be, amb una fotografia de carnet
  
2. Curriculum vitae redactat en espanyol i francés o anglés
  
3. Fotocòpia compulsada del títol universitari o del resguard de sol·licitud del títol, expedida per la secretaria de la facultat. En cas d'acollir-se a l'excepció especificada en la base tercera de la convocatòria, requisits dels candidats, certificat d'estar matriculat en últim curs de carrera. En el supòsit que resulte seleccionat un candidat que excepcionalment fora admés per trobar-se en l'últim curs de carrera, haurà de presentar abans de finalitzar el mes de juliol de 2005, una fotocòpia compulsada del títol universitari o si no n'hi ha del seu resguard de sol·licitud, expedit per la secretaria de la facultat.
  
4. Certificat de l'expedient acadèmic expedit per la secretaria de la facultat o fotocòpia compulsada.
  
5. Declaració de coneixement d'idiomes segons el model exigit pel Col·legi d'Europa (s'acompanyarà dels certificats acreditatius del domini d'anglés i francés, preferentment certificat de TOELF o British Council, Aliança Francesa, diploma superior de l'Escola Oficial d'Idiomes o certificat acreditatiu d'haver cursat i superat estudis en universitats o centres superiors de països de parla anglesa o francesa i d'aquells altres idiomes estrangers que el candidat present com a mèrits).
  
6. Cartes de presentació en sobre tancat de dos professors del centre d'estudis del candidat. Es redactaran obligatòriament en paper amb capçalera del centre de treball del professor.
  
Este dossier de candidatura es remetrà així mateix simultàniament al Col·legi d'Europa, a l'adreça que figura en l'imprés oficial de sol·licitud.
  
Quinta. Termini de presentació de sol·licituds
  
El termini de presentació de les candidatures serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Sexta. Selecció de candidats
  
La selecció dels aspirants es realitzarà de la forma següent:
  
a) Una comissió de selecció serà la responsable de la preselecció d'un màxim de deu candidats en funció de l'expedient acadèmic i dels mèrits al·legats. Posteriorment, la comissió de selecció procedirà a entrevistar els esmentats candidats a fi de seleccionar els cinc aspirants amb majors mèrits.
  
b) L'aspirant a la beca haurà de ser admés pel Col·legi d'Europa. Esta admissió depén de les qualificacions dels candidats seleccionats.
  
c) Així mateix s'elaborarà una llista de reserva per al cas que un o diversos candidats renuncien a la beca.
  
Sèptima. Composició de la comissió de selecció
  
La comissió de selecció estarà composta per:
  
- El secretari autonòmic de Relacions amb la Unió Europea i Cooperació al Desenvolupament, o persona en qui delegue, que la presidirà.
  
- La directora general de Cooperació al Desenvolupament i Relacions Externes o persona en qui delegue,
  
- El cap de l'Àrea d'Assumptes Europeus i Relacions Externes, que actuarà com a secretària de la Comissió de Selecció.
  
- La secretària general administrativa de la Presidència de la Generalitat Valenciana, o persona en qui delegue
  
- El director general de la delegació de la Comunitat Valenciana a Brussel·les, o persona en qui delegue.
  
Octava. Criteris d'atorgament de la beca
  
La comissió de selecció tindrà en compte a l'hora de valorar les sol·licituds els criteris següents:
  
- Expedient acadèmic.
  
- Nivell de coneixement de les llengües de treball del Col·legi d'Europa.
  
- Coneixement d'altres idiomes europeus.
  
- Altres mèrits: titulacions acadèmiques addicionals, altres beques disfrutades durant els estudis universitaris, participació en projectes d'intercanvi internacional -
  
- Entrevista.
  
Novena: Concessió de la beca
  
La beca serà adjudicada per resolució de la consellera de Cooperació i Participació, per delegació del president de la Generalitat, a la vista de la proposta de la comissió de selecció, en el termini màxim de dos mesos a partir del dia següent al de la publicació de la present convocatòria en el Diari Oficial de la Generalitat Valenciana. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La consellera de Cooperació i Participació es reserva la facultat de deixar deserta totalment o parcialment, l'adjudicació de la beca convocada i d'interpretar el contingut d'estes bases.
  
La resolució de concessió serà publicada en el Diari Oficial de la Generalitat Valenciana.
  
Deu. Acceptació, renúncia
  
El candidat seleccionat haurà d'acceptar la beca per mitjà d'escrit dirigit a la Secretaria Autonòmica de Relacions amb la Unió Europea i Cooperació al Desenvolupament en el termini d'un mes des de l'adjudicació de la mateixa, i s'entén que hi renuncien si no complixen tal requisit.
  
En cas de renúncia, la beca serà oferida al primer candidat que figure en la llista de reserva i així successivament.
  
La renúncia, que haurà de ser motivada, es realitzarà pel becari almenys un mes abans de la data de començament del curs per escrit.
  
Onze. Incompliment de les bases de la convocatòria
  
En el cas d'incompliment de les condicions previstes en les presents bases, la beca serà oferida, amb audiència prèvia a l'interessat, al primer candidat que figure en la llista de reserva i així successivament, conforme al que disposa la base tretze.
  
Dotze. Obligacions del beneficiari
  
A més de complir amb les obligacions arreplegues en l'article 14 de la Llei 38/2003, General de Subvencions, el beneficiari de la beca haurà de presentar a la Secretaria Autonòmica de Relacions amb la Unió Europea i Cooperació al Desenvolupament en el termini de dos mesos des de la finalització del curs, una memòria final sobre els estudis realitzats, en la qual assenyale entre altres aspectes les matèries impartides, l'aplicació dels coneixements adquirits al món laboral i l'experiència personal, així com acreditar que ha superat satisfactòriament el curs per mitjà de titulació o certificat del centre on ha realitzat el curs de postgrau. En el cas que no ho haguera superat, la Secretaria Autonòmica de Relacions amb la Unió Europea i Cooperació al Desenvolupament podrà proposar les mesures que estime oportunes amb relació a l'import abonat de la beca, i si és el cas, del seu reintegrament.
  
Tretze. Incompatibilitats i incidències
  
Durant el seu període de vigència, estes beques seran incompatibles amb altres beques o ajudes que puguen ser concedides per organismes públics o privats nacionals o estrangers, per a la mateixa finalitat.
  
No podran beneficiar-se d'estes beques els que ja hagen cursat estudis en el Col·legi d'Europa, independentment del programa cursat.
  
La consellera de Cooperació i Participació resoldrà, per delegació del president de la Generalitat, les incidències que es produïsquen durant el període de benefici de la beca a proposta de la Direcció General de Cooperació al Desenvolupament i Relacions Externes, i podrà deixar-les sense efecte, amb audiència prèvia a l'interessat, en els casos següents:
  
a) Incompliment injustificat de les seues obligacions.
  
b) No realitzar l'activitat que va motivar la concessió.